**Utazási szerződés**

**Szerződésszám: [ ] /**

amely létrejött

Név: [ ]

Lakcím: [ ]

mint utazó (a továbbiakban: „**Utazó**”), valamint a

**Platinum Travel Solutions Kft.**

Székhely: 1171 Budapest, Pesti út hrsz 1285366/22.

Adószám: 25386594-2-42

Cégjegyzékszám: 01-09-272183

Nyilvántartási szám: U-001725

mint utazásszervező (a továbbiakban: „**Utazásszervező**”)

között az alulírott napon és helyen az alábbi feltételekkel:

1. **A szerződés tárgya és főbb rendelkezései**
	1. A szolgáltatás tárgya:

Teljeskörű, az Utazó igényeinek megfelelően és az Utazó kérésére, az Utazásszervező speciális tapasztalata és ismeretei alapján összeállított és bonyolított utazásszervezési szolgáltatások (a továbbiakban: „**Utazási csomag**”) nyújtása az Utazó részére. Az Utazási csomag az alábbi szolgáltatásokat tartalmazhatja:

1. Transzfer az Utazó kiindulási helyétől az indulási repülőtérig és vissza;
2. Nemzetközi személyszállítási szolgáltatás közvetítése;
3. Repülőjegyek foglalása, értékesítése és repülőjegyekkel kapcsolatos ügyintézés;
4. Bérautó-foglalás és ügyintézés;
5. Szállásfoglalás és ügyintézés;
6. Étkezés szervezése;
7. Egyéb menetjegyek foglalása;
8. Repülőtéri asszisztencia szolgáltatások;
9. Vízummal kapcsolatos ügyintézés;
10. Utasbiztosítások közvetítése, megkötése az utazás és a külföldi tartózkodás idejére;
11. Transzfer a repülőtérről a szálláshelyre és vissza;
12. Közúti transzfer a szálláshelyről az Utazó által előre meghatározott helyszínekre és vissza;
13. Egyéb utazási szolgáltatások.
	1. A jelen szerződés elválaszthatatlan részét képezi az Utazásszervező honlapján ([www.platinumtravel.hu](http://www.platinumtravel.hu)) is elérhető, mindenkori Általános Szerződési Feltételek (a továbbiakban: „**ÁSZF**”) rendelkezései, valamint az Utazó részére az Utazásszervező által írásban átadott, az Utazási csomagra vonatkozó egyéb tájékoztatás.
	2. A felek rögzítik, hogy az Utazásszervező által az Utazó igényei alapján összeállított Utazási csomag minden esetben legalább kettő, az utazási szolgáltatásokra vonatkozó szerződésekről, különösen az utazási csomagra és az utazási szolgáltatásegyüttesre vonatkozó szerződésekről szóló 472/2017. (XII.28.) Korm.rendelet (a továbbiakban: „**Korm.rendelet**”) 2. § 9. pontban meghatározott utazási szolgáltatást tartalmaz, így a jelen szerződés tárgyát képező Utazási csomag a Korm.rendelet 2. § 6. pontja szerinti *utazási csomagnak*minősül.
	3. A jelen szerződés szerinti utazási szolgáltatások nyújtása az Utazásszervező szakmai irányítása, felügyelete, támogatása, valamint szakmai kapcsolatrendszerének igénybevétele mellett történik. A felek rögzítik, hogy az Utazásszervező a jelen szerződés hatálya alatt jogosult utazásszervező alvállalkozók igénybevételére. Az Utazásszervező utazásközvetítőket a jelen szerződés hatálya alatt nem alkalmaz.
	4. Az Utazó nyilatkozik, hogy a jelen szerződés alapján megrendelt Utazási csomagot adóalanyként saját nevében és saját javára, tehát végső felhasználóként (utazóként, illetve az utazási szolgáltatást ténylegesen igénybe vevő személyek megbízottjaként) veszi igénybe. Amennyiben ettől eltérő lenne a megrendelt szolgáltatások felhasználási módja, arról az Utazó az Utazásszervezőt legkésőbb az adott Utazási csomag teljes ellenértéke kiegyenlítését megelőzően írásban köteles tájékoztatni.
	5. Amennyiben az utazási szolgáltatásokat az Utazón kívül más személy(ek) is igénybe veszik, az Utazó felelősséget vállal azért, hogy az utazási szolgáltatást igénybe vevő személyektől a jelen szerződés megkötésére érvényes és hatályos meghatalmazással rendelkezik. Az Utazó nyilatkozik továbbá, hogy az utazási szolgáltatásokat igénybe vevő további személyek részére minden, a jelen szerződésben, az ÁSZF-ben, valamint az egyéb tájékoztatókban foglalt információt megad, továbbá vállalja, hogy ezeket a személyeket valamennyi, az utazást érintő változásról haladéktalanul értesíti.
	6. Az Utazásszervező a jelen szerződés szerinti szolgáltatásokat kifejezetten eredménykötelem mellett nyújtja, és a szerződés csak abban az esetben tekinthető teljesítettnek, amennyiben a teljesítés megfelel az Utazó által a jelen szerződés szerinti valamennyi feltételnek.
	7. A teljesítés időpontja:

A felek kijelentik, hogy a szolgáltatás komplex utazásszervezési szolgáltatás, amelynek keretében az Utazásszervező az Utazó igényei alapján összeállított Utazási csomagot nyújt. A teljesítés időpontja az a nap, amikor az Utazási csomagban nyújtott valamennyi szolgáltatás megvalósul. A felek rész-teljesítésben is megállapodhatnak.

* 1. Az Utazási csomag ellenértéke:

Összesen [ ], -Ft. A felek megállapodnak abban, hogy a fenti összeg kizárólag a felek közös megegyezésével vagy az Utazásszervező által egyoldalúan, az ÁSZF rendelkezéseivel összhangban, az ÁSZF-ben foglalt feltételekkel módosítható.

1. **A szolgáltatások meghatározása és az azokra vonatkozó tájékoztatás**
	1. Az Utazási csomag pontos tartalmát a jelen szerződés 1. sz. melléklete tartalmazza.
	2. A felek megállapodnak, hogy a teljesítés során az Utazásszervező teljes szerződési szabadságot élvez az alvállalkozók, közreműködők kiválasztásában, akiknek a magatartásáért sajátjaként felel, kivéve, ha a közreműködő felelősségét jogszabályban kihirdetett nemzetközi egyezmény korlátozza. Az ilyen korlátozásokat az ÁSZF tartalmazza.
	3. Az Utazó tudomásul veszi, hogy az Utazásszervező a jelen szerződés tárgyát képező utazási szolgáltatásokra vonatkozó, a Korm.rendelet 4. § (1) bekezdésében és a 14. § (2) bekezdésében előírt részletes tájékoztatást részben a jelen szerződésben, részben pedig az ÁSZF-ben adja meg. A tájékoztatás különösen az alábbiakra terjed ki:

* + 1. A jelen szerződésben kerülnek meghatározásra:
1. az Utazásszervező neve, székhelye, telefonszáma, e-mail-címe, továbbá faxszáma [bevezető/a felek adatai, valamint 9.2 pont];
2. az Utazásszervezőnek az utazásszervező és -közvetítő tevékenységről szóló 213/1996. (XII. 23.) Korm. rendelet (a továbbiakban: „**Utevr.**”) szerinti nyilvántartásba vételi száma [bevezető/a felek adatai];
3. az Utazó és az Utazási csomagot igénybe vevő további személyek család- és utóneve, lakcíme [1. sz. melléklet];
4. kapcsolattartás céljából az Utazó e-mail címe [9.2 pont];
5. az Utazó által megrendelt utazási szolgáltatások, amelyek az Utazási csomagot alkotják [1. sz. melléklet];
6. a szolgáltatások igénybevételének ideje, helye [1. sz. melléklet];
7. az egyes szolgáltatást nyújtók megjelölése, székhelye, adószáma, cégjegyzékszáma, a kapcsolattartó személy neve, elérhetősége [1. sz. melléklet];
8. az Utazási csomag ellenértékeként fizetendő teljes díj forintban meghatározott összege [1.9 pont];
9. az Utazási csomagért fizetendő díjon túlmenően külön felszámításra kerülő adó, illeték és egyéb kötelező terhek (így különösen az üdülőhelyi díj, horgonyzási díj, repülőtéri illeték) forintban meghatározott összege, valamint annak megjelölése, hogy milyen típusú olyan többletköltségek merülhetnek fel, amelyeket az Utazónak kell fizetnie [1. sz. melléklet];
10. az utazási szolgáltatásokkal kapcsolatban – a megrendelt utazási szolgáltatásoktól függően - az úti cél, útvonal, a tartózkodás időtartama, az éjszakák száma időpontokkal megjelölve, azzal, hogy amennyiben a pontos időpont nem kerül meghatározásra, az indulás és a visszaérkezés megközelítő időpontja [1. sz. melléklet];
11. a szállítóeszközök vagy jellemzőik, ideértve, többek között, az indulás és érkezés idejét és helyét, az esetleges közbenső megállók időtartama és helye, valamint a közlekedési csatlakozások [1. sz. melléklet];
12. a szálláshely adatai, főbb jellemzőik és lehetőség szerint a célország szabályozása szerinti osztályba sorolásuk [1. sz. melléklet];
13. étkezési rend [1. sz. melléklet];
14. az Utazási csomagban foglalt további szolgáltatások (pl. látogatások, kirándulások) [1. sz. melléklet];
15. az Utazó Utazásszervező által elfogadott különleges igényei [1. sz. melléklet];
16. a szolgáltatások nyelve [1. sz. melléklet];
17. akadálymentesítettség lehetősége [1. sz. melléklet];
18. az utazással érintett országok útlevél-, vízum- és egészségügyi előírásai [1. sz. melléklet];
19. fakultatív vagy kötelező biztosítás [1. sz. melléklet];
20. kísérő nélküli kiskorú esetén a kapcsolattartó neve és a kapcsolattartás módja [1. sz. melléklet];
21. az Utazásszervező felelőssége, a szerződésszegés jogkövetkezményei [4. pont, valamint részben az ÁSZF-ben is];
22. figyelemfelhívás arra, hogy az Utazó az egyedi utazási szerződésekben meghatározott szolgáltatások teljesítésével kapcsolatos kifogását – a Korm.rendelet 10. § (2) bekezdésben foglaltak szerint - köteles haladéktalanul közölni az utaskísérővel vagy annak hiányában a helyszíni szolgáltatóval [4.3 pont];
23. ha valamely utazási szolgáltatás csoportosan vehető igénybe, ennek megjelölése, valamint - ha előre megállapítható -, a csoport létszáma [1. sz. melléklet];
24. ha alkalmazandó, az a minimális utazólétszám, amely a jelen szerződés szerinti utazási szolgáltatások nyújtásának feltétele, valamint annak a határidőnek a megjelölése, ameddig az Utazásszervező – a minimális utazólétszám el nem érése esetén – a jelen utazási szerződést felmondhatja [1. sz. melléklet].
	* 1. Az ÁSZF-ben kerülnek meghatározásra:
25. annak a biztosítónak vagy pénzügyi intézménynek a megnevezése, elérhetősége, címe, amellyel az Utazásszervező, az Utevr.-ben előírt vagyoni biztosítékra vonatkozóan szerződést kötött;
26. az Utazási csomagért fizetendő díjak módosításának lehetőségére, illetve a számítási módjára vonatkozó tájékoztatás;
27. az Utazási csomag, illetve az egyes utazási szolgáltatások lemondásának részletes feltételei;
28. adatvédelmi rendelkezések;
29. az Utazásszervező segítségnyújtási kötelezettsége, helyi képviselőjének elérhetősége;
30. az Utazásszervező felelőssége, a szerződésszegés jogkövetkezményei (részben a jelen szerződésben is);
31. arra vonatkozó tájékoztatás, ha az Utazásszervező, illetve közreműködőjének felelősségét nemzetközi egyezmény korlátozza a vonatkozó nemzetközi egyezményt kihirdető jogszabály megjelölésével;
32. a fizetésképtelenséggel szembeni védelem nyújtásáért felelős szervezetek, hatóságok neve és elérhetősége;
33. panaszkezelési és vitarendezési eljárások.
34. **Az utazási szolgáltatásokhoz szükséges igazolások és egyéb kötelezettségek**
	1. Az Utazásszervező a jelen szerződés szerint kiállított utazási igazolásokat, foglalásokat, az utazási szolgáltatások igénybevételéhez szükséges nyugtákat, utalványokat, menetjegyeket, valamint az indulás tervezett időpontjára, az utasfelvétel időpontjára, a közbenső megállók, a csatlakozások, és az érkezés tervezett időpontjára vonatkozó tájékoztatást elektronikus úton (e-mailben) továbbítja az Utazónak az utazási szolgáltatás megkezdése előtt megfelelő időben. Amennyiben ez nem lehetséges vagy ha az Utazó azt kifejezetten így kéri, postai úton vagy futárszolgálattal juttatja el azokat az Utazó 9.2 pontban megjelölt értesítési címére. Amennyiben az utazási szolgáltatásokat az Utazón kívül más személy(ek) is igénybe veszik, az Utazó vállalja, hogy a megküldött igazolásokat, foglalásokat és tájékoztatásokat ezen személyek részére továbbítja.
	2. Az utazáshoz érvényes útlevél és egyéb szükséges utazási okmányok (beutazási engedélyek) beszerzéséről az Utazó gondoskodik. Az Utazásszervező kizárja a felelősségét az ezek hiányából eredő valamennyi kárért (ideértve a közvetett kárt és az elmaradt hasznot is), kivéve, ha a beutazáshoz szükséges vízum és egyéb engedélyek intézésével az Utazó kifejezetten az Utazásszervezőt bízta meg.
	3. Ha az Utazó az Utazásszervező közreműködésével köt baleset-, betegség-, illetve poggyászbiztosítást, az Utazásszervező köteles a biztosítási kötvényt, az adott biztosítási termék szabályzatát, illetve a biztosítás igénybevételére jogosító bizonylatot a jelen szerződés szerinti szolgáltatások igénybevételére jogosító iratok átadásával egyidejűleg átadni az Utazónak.
35. **Felelősség, szerződésszegés**
	1. Az Utazásszervező teljes felelősséget vállal az Utazási csomag jelen szerződésben meghatározott feltételek szerinti teljesítéséért, az Utazásszervező továbbá - a jelen szerződésben és az ÁSZF-ben meghatározott feltételekkel - felelősséget vállal az Utazónak a szerződésszegéssel okozott károkért. Ez irányadó abban az esetben is, ha az Utazásszervező az utazási szolgáltatások teljesítésébe más utazási szolgáltatót is bevon.
	2. Az Utazó nem jogosult kártérítésre, ha az Utazásszervező bizonyítja, hogy a szerződésszegés:
36. az Utazónak, illetve az utazási szolgáltatást igénybe vevő további személy(ek)nek róható fel, ideértve, - különösen, de nem kizárólagosan -, ha az Utazó, illetve az utazási szolgáltatást igénybe vevő további személy(ek) nem tartják be az Utazási csomag teljesítésében közreműködő felek üzletszabályzatát, illetve egyéb kötelező előírásait, feltéve, hogy azokról az Utazó és az utazási szolgáltatást igénybe vevő további személy(ek) tájékoztatást kaptak vagy ha az Utazó, illetve az utazási szolgáltatást igénybe vevő további személy(ek) nem tartják be az Utazási csomagra vonatkozó mindenkori jogszabályokat, előírásokat (pl. útlevél-, vám-, devizajogszabályok, egészségügyi előírások, stb.), valamint a fogadó ország törvényi vagy egyéb kötelező előírásait;
37. olyan harmadik személy magatartására vezethető vissza, aki a jelen szerződésben foglalt utazási szolgáltatás teljesítésével nincsen kapcsolatban, és a szerződésszegést az Utazásszervező ésszerű elvárhatóság mellett sem láthatta előre, vagy az elháríthatatlan volt; vagy
38. elháríthatatlan és rendkívüli körülmények miatt következett be.
	1. Nem szerződésszerű teljesítés esetén az Utazó haladéktalanul köteles kifogását az utaskísérővel vagy annak hiányában a helyszíni szolgáltatóval írásban közölni; a közlés késedelméből eredő kárért a felelősség az Utazót terheli. Az utaskísérő köteles gondoskodni a kifogásnak a helyszíni szolgáltatónak történő bejelentéséről. Az utaskísérő az utazási szolgáltatást igénybe vevő személy(ek) bejelentését, illetve annak a helyszíni szolgáltatóval való közlésének tényét köteles jegyzőkönyvbe foglalni, és ennek egyik példányát az utazási szolgáltatást igénybe vevő személy(ek)nek átadni. Az utaskísérő köteles az Utazásszervezőt haladéktalanul tájékoztatni, továbbá a szükséges intézkedéseket haladéktalanul megtenni. Utaskísérő hiányában - ha a helyi szolgáltató a panaszt nem orvosolta - az utazási szolgáltatást igénybe vevő személy(ek) az Utazásszervezőt köteles(ek) írásban tájékoztatni.
	2. A felek kifejezetten megállapodnak abban, hogy - a személyi sérülések, a szándékosan vagy súlyos gondatlansággal okozott károk, illetve az egyéb, kötelezően irányadó jogszabályokban meghatározott kivételek esetében - az Utazásszervező anyagi felelőssége a nem szerződésszerű, hibás teljesítésből eredő károkért (ideértve, a közvetett kárt és az elmaradt hasznot is) az Utazási csomag teljes ellenértéke összegéig terjed.
	3. A jelen szerződéssel kapcsolatban felmerülő felelősségi és szerződésszegési kérdésekben az ÁSZF további rendelkezéseket tartalmaz.
39. **Fizetési feltételek**
	1. Az Utazási csomag ellenértékét a jelen szerződés 1.9 pontja rögzíti. A díj esedékes:

[ ***egy vagy több részletben határidők megjelölésével*** ]

Az Utazó az Utazási csomag teljes ellenértékét legkésőbb [ ]. napjáig köteles megfizetni.

* 1. Az Utazásszervező jogosult előleget kérni az Utazótól, azzal, hogy – az ÁSZF-ben meghatározott kivételekkel – a jelen szerződés megkötésekor legfeljebb a teljes díj 40 %-a követelhető. Az előlegre vonatkozó további rendelkezéseket az ÁSZF határozza meg.
	2. A díj fizetésének módja:

[ ***összeghatár megjelölése*** ],- Ft összeghatárig az Utazó – saját választása szerint - készpénzben is jogosult fizetni. A fenti összeghatár felett kizárólag átutalással teljesíthető a díjfizetési kötelezettség.

* 1. Fizetési késedelem esetén az Utazásszervező a Polgári Törvénykönyvről szóló 2013. évi V. törvényben (a továbbiakban: „**Ptk.**”) meghatározottak szerint jogosult késedelmi kamatot felszámítani. Fizetési késedelem esetén az Utazásszervező jogosult továbbá a behajtáshoz kapcsolódó költségeit áthárítani, valamint a lejárt követelései faktorálására, illetve engedményezésére, amelyről annak megtörténte esetén külön tájékoztatja az Utazót. Amennyiben az Utazó nem fizette be a teljes díjat az utazás megkezdéséig, az Utazásszervező legkésőbb az utazás kezdete előtt 2 (kettő) munkanappal írásban elállhat a jelen szerződéstől, azzal, hogy jogosult az indokoltan felmerült kárának a megtérítését követelni. Az Utazásszervező az Utazó által az elállás időpontjáig megfizetett összegnek a kárösszegen felüli részét 10 (tíz) napon belül visszafizeti az Utazó részére.
1. **A szerződés hatálya**
	1. A jelen szerződés a felek általi aláírással lép hatályba és határozott időre, az Utazási csomag teljesítéséig jön létre.
	2. A jelen szerződés a felek közös megegyezésével vagy egyoldalúan, a jelen szerződésben és az ÁSZF-ben meghatározott esetekben és feltételekkel szüntethető meg.
2. **Vis major**
	1. A felek megállapodnak, hogy egyik fél sem felelős a jelen szerződés megszegéséért azokban az esetekben, amikor mindkét fél érdekkörén kívül eső, előre nem látható körülmények merülnek fel, amelyek megakadályozzák vagy lehetetlenné teszik a szerződésszerű teljesítést (objektív lehetetlenülés vagy vis major). Ilyen körülmények, különösen: a háborús cselekmények, a terrorizmus, a lázadás, a szabotázs, a robbantásos merénylet, az egészségügyi járvány, az elemi csapás, az árvíz, a tűzvész, a villámcsapás, más természeti katasztrófa vagy szélsőséges időjárás, az Utazásszervező ellenőrzési körén kívül eső, az utazást késleltető vagy megakadályozó objektív időjárási körülmények, az Utazásszervező ellenőrzési körén kívül eső és előre nem tervezhető munkabeszüntetés (sztrájk), a honvédelmi törvény, a rendőrségi törvény alapján feljogosított szervek, vagy más, erre hatáskörrel rendelkező hatóságok által tett intézkedések.
	2. A felek kifejezett megállapodása alapján, vis major esetekben, amennyiben az Utazásszervező a szerződésben foglaltak szerint és kellő gondossággal járt el, az Utazót a vis major esemény sem mentesíti a szerződésben meghatározott fizetési kötelezettség alól abban az esetben, ha az Utazásszervező sem mentesül az adott szolgáltatás megfizetésének kötelezettsége alól.
	3. A vis major esetekben az Utazásszervezőt terhelő segítségnyújtási kötelezettségekről az ÁSZF rendelkezik.
3. **Vitás kérdések rendezése**
	1. A felek mindent megtesznek annak érdekében, hogy közvetlen tárgyalások útján rendezzenek minden olyan nézeteltérést vagy vitát, amely köztük a jelen szerződésből eredően, illetve azzal kapcsolatban felmerül. Minden ezzel kapcsolatos tényről, akadályozó körülményről a felek kötelesek egymást kölcsönösen írásban tájékoztatni.
	2. Ha a felek a vitát közvetlen tárgyalás útján rendezni nem tudják, jogvitájuk elbírálására – a járásbíróság hatáskörébe tartozó ügyekben - a Budapesti II. és III. Kerületi Bíróság illetékességét kötik ki, míg a törvényszék hatáskörébe tartozó ügyekben a Pp. szerint illetékes bíróság jár el.
	3. A panaszkezelési és vitarendezési eljárásról további tájékoztatást az ÁSZF tartalmaz.
4. **Egyéb rendelkezések**
	1. A szerződés módosítása:

A jelen szerződés a felek közös megegyezésével, valamint az ÁSZF-ben foglaltak szerint módosítható.

* 1. Értesítések:

A jelen szerződés alapján, illetve azzal kapcsolatban tett értesítéseket a felek alább megadott értesítési elérhetőségeire kell megtenni. A felek a jelen szerződés céljából írásbeli kommunikációnak ismerik el az elektronikus üzenetet (e-mailt) is. A jelen szerződéssel összefüggő értesítés érvényesen megtettnek és kézbesítettnek minősül: (i) e-mail útján küldött értesítés esetén az igazolt elküldést követő munkanapon; (ii) személyes, vagy futár útján megküldött kézbesítés esetén az átadás vagy az átvétel megtagadásának igazolható időpontjában; vagy (iii) postai úton, tértivevényes küldeményként megküldött értesítés esetében az átvétel tértivevényen szereplő időpontjában, illetve ha a tértivevényt nem írják alá bármely okból, a postára adást követő ötödik munkanapon.

Az értesítéseket a következő elérhetőségek valamelyikére kell megküldeni:

1. az Utazó részére:

e-mail cím: [ ]

postacím: [ ]

1. az Utazásszervező részére:

e-mail cím: res@platinumtravel.hu

postacím: 1078 Budapest, Nefelejcs utca 51.

telefonszám: +36-31-788-3988

A felek az értesítési adataikban bekövetkezett változásokat írásban jogosultak és kötelesek haladéktalanul bejelenteni a másik fél részére a fentiek szerint elküldött értesítés útján. Az értesítési adatokban bekövetkezett változás bejelentésének elmulasztásából eredő károkért a felelősség a mulasztó felet terheli.

* 1. ÁSZF:

A jelen szerződés aláírásával az Utazó nyilatkozik, hogy az ÁSZF rendelkezéseit megismerte és kifejezetten elfogadja azokat. A mindenkori ÁSZF az Utazásszervező honlapján ([www.platinumtravel.hu](http://www.lccplatinumtravel.hu)) érhető el, annak minden részletre kiterjedő megismerése kellőképp biztosított. Az Utazásszervező fenntartja a jogát az ÁSZF egyoldalú módosítására, amelyről az Utazót írásban értesíti. A módosított ÁSZF az értesítéstől számított 15 (tizenöt) napot követően alkalmazandó a felek jelen szerződéssel létrejött jogviszonyában. Az ÁSZF és a jelen szerződés esetleges ütközése esetén a jelen szerződés rendelkezései irányadók.

* 1. Mellékletek

A jelen szerződés elválaszthatatlan részét képezik annak mellékletei.

* 1. Irányadó jog:

A jelen szerződésre a hatályos magyar jogszabályok, különösen a Ptk., a Korm.rendelet és az Utevr. rendelkezései irányadók.

A felek a jelen szerződést - mint akaratukkal mindenben megegyezőt - jóváhagyólag írják alá:

Hely, dátum: \_\_\_\_\_\_\_\_\_\_\_\_\_\_\_\_\_\_

**[ ] Platinum Travel Solutions Kft.**

**Utazó[[1]](#footnote-1) Utazásszervező**

1. **sz. melléklet – Az Utazási csomag tartalma**

|  |  |  |
| --- | --- | --- |
| **Az Utazó és az Utazási csomagot igénybe vevő további személyek család- és utóneve, lakcíme**  | **család- és utónév** | **lakcím** |
|  |  |
|  |  |
|  |  |
|  |  |
| **Az Utazó által megrendelt szolgáltatások, amelyek az Utazási csomagot alkotják**  |  |
|  |
|  |
|  |
|  |
| **Az utazási szolgáltatások igénybevételének ideje, helye (az alábbiak szerinti részletezéssel)** |  |
| **Az úti cél(ok), az útvonal és a tartózkodás időtartama, időpontokkal megjelölve, valamint - ha a szállás is az utazási csomag részét képezi -, a csomagba tartozó éjszakák száma[[2]](#footnote-2)** | **az úti cél(ok) és az útvonal** | **a tartózkodás időtartama (az indulás és az érkezés időpontját is megjelölve)** | **a szálláshelyen töltött éjszakák száma** |
|  |  |  |
| **A szállítóeszközök vagy jellemzőik, ideértve, többek között, az indulás és érkezés idejét és helyét, az esetleges közbenső megállók időtartama és helye, valamint a közlekedési csatlakozások** | **a szállítóeszközök vagy jellemzőik** | **az indulás és érkezés ideje és helye** | **közbenső megállók időtartama és helye, közlekedési csatlakozások (ha alkalmazandó)** |
|  |  |  |
|  |  |  |
|  |  |  |
|  |  |  |
| **A szálláshely adatai, főbb jellemzőik és lehetőség szerint a célország szabályozása szerinti osztályba sorolásuk** | **a szálláshely neve, címe** | **főbb jellemzői** | **a célország szabályozása szerinti osztályba sorolás (ha ismert)** |
|  |  |  |
|  |  |  |
|  |  |  |
| **Az egyes szolgáltatást nyújtók megjelölése, székhelye, adószáma, cégjegyzékszáma, a kapcsolattartó személy neve, elérhetősége** |  |
|  |
|  |
|  |
| **Étkezési rend[[3]](#footnote-3)** |  |
| **Az Utazási csomagért fizetendő díjon túlmenően külön felszámításra kerülő adó, illeték és egyéb kötelező terhek forintban meghatározott összege, valamint annak megjelölése, hogy milyen típusú olyan többletköltségek merülhetnek fel, amelyeket az Utazónak kell fizetnie** |  |
| **Az Utazási csomagban foglalt további szolgáltatások (pl. látogatások, kirándulások)** |  |
| **Az Utazó Utazásszervező által elfogadott különleges igényei[[4]](#footnote-4)** |  |
| **A szolgáltatások nyelve** |  |
| **Akadálymentesítettség lehetősége** | igen / nem |
| **Az utazással érintett országok útlevél-, vízum- és egészségügyi előírásai**  |  |
| **Fakultatív vagy kötelező biztosítás** | fakultatív / kötelező |
| **Az Utazásszervező közreműködésével kötött biztosítások felsorolása[[5]](#footnote-5)** |  |
| **Kiskorú résztvevő esetén a kiskorúért felelős személy neve és a kapcsolat létesítésének módja[[6]](#footnote-6)** |  |
| **Idegenvezetésre jogosult személy igénylése[[7]](#footnote-7)** |  |
| **Ha valamely utazási szolgáltatás csoportosan vehető igénybe, ennek megjelölése[[8]](#footnote-8)** |  |
| **Minimális utazólétszám megjelölése[[9]](#footnote-9)**  |  |

1. Amennyiben az Utazó magánszemély, a szerződést kettő tanú jelenlétében javasolt aláírni. [↑](#footnote-ref-1)
2. Amennyiben a pontos időpont nem kerül meghatározásra, az indulás és a visszaérkezés megközelítő időpontját kell megadni. [↑](#footnote-ref-2)
3. Abban az esetben kell kitölteni, ha az Utazó speciális étrendet kér. [↑](#footnote-ref-3)
4. Abban az esetben kell kitölteni, ha az Utazási csomag tartalmaz ilyen igényeket. [↑](#footnote-ref-4)
5. Abban az esetben kell kitölteni, ha van ilyen biztosítás. [↑](#footnote-ref-5)
6. Abban az esetben kell kitölteni, ha kiskorú szülő vagy törvényes képviselő kísérete nélkül utazik. [↑](#footnote-ref-6)
7. Abban az esetben igényelhető, ha az azonos időpontban, azonos útvonalon, azonos szolgáltatást igénybe vevő Utazók létszáma eléri a tizenöt főt, amely esetben az Utazásszervező köteles gondoskodni egy a csoportot külföldön a célország nyelvét vagy a célországban általánosan használt világnyelvet beszélő, idegenvezetésre jogosult személyről mint kísérőről. [↑](#footnote-ref-7)
8. Abban az esetben kell kitölteni, ha van ilyen szolgáltatás, amely esetben – ha előre megállapítható – meg kell adni a csoport létszámát is. [↑](#footnote-ref-8)
9. Abban az esetben kell kitölteni, ha a jelen szerződés szerinti szolgáltatások nyújtásának a feltétele egy meghatározott minimális utazólétszám, amely esetben meg kell adni azt a határidőt is, ameddig az Utazásszervező – a minimális utazólétszám el nem érése esetén – az utazási szerződést felmondhatja.

 [↑](#footnote-ref-9)